**Agía Nápa** (kreik. Αγία Νάπα, turk. *Aya Napa*) on kylä ja kunta (Δήμος Αγίας Νάπας, *Dímos Agías Nápas*) Famagustan alueella Kyproksen tasavallassa Kyproksen saarella. Vuoden 2011 väestönlaskennassa sen väkiluku oli 3 212.

Agía Nápa on saanut nimensä Agía Nápan luostarista, joka on rakennettu 1400-luvulla. Alue kehittyi merkittävästi vasta 1900-luvulla, jolloin paikasta muotoutui turistikohde. Se oli suosituimmillaan 2000-luvun alussa. Kylä on tullut tunnetuksi yöelämästään.

Maantiede
---------

Agía Nápa sijaitsee Kyproksen kaakkoisrannikolla. Aivan alueen vieressä on Kávo Gkrékona eli Kap Grecona tunnettu niemenkärki. Agía Nápa sijaitsee Famagustan alueella, jolle on tyypillistä maaperän punaisuus. Kahdeksan kilometrin päässä sijaitsee Protarás, joka on noussut myös suosituksi turistikohteeksi.

Agía Nápan rantaa.
Alueen rantoja pidetään yleisesti Kyproksen parhaina. Agía Nápan välittömässä läheisyydessä sekä lähialueella on lukuisia uimarantoja, ja alueen kaikille uimarannoille on myönnetty Sinilippu-ympäristösertifikaatti, joka myönnetään rantojen rakennusten sekä puhtauden mukaan. Alueen suosituimpia rantoja on Nisín ranta ("Nissi"), joka sijaitsee kolme kilometriä keskustasta länteen.

### Ilmasto

Agía Nápassa samoin kuin muualla Kyproksella vallitsee välimerenilmasto, ja alueelle ovatkin tyypillisiä kuivat sekä lämpimät kesät. Maassa onkin jatkuvasti pulaa juomavedestä, joka johtuu ilmastosta sekä maaperän kuivumisesta. Merkittävä osa juomavedestä saadaan puhdistamalla merivettä juomakelpoiseksi.

Lämpimin kuukausi Agía Nápassa on heinäkuu, jolloin keskilämpötila on 27 celsiusastetta. Kylmin kuukausi on tammikuu, jolloin keskilämpötila on 12 celsiusastetta. Merivesi on lämpimimmillään elokuussa, jolloin se on keskimäärin 28 celsiusastetta. Pisimmillään aurinko paistaa 14 tuntia vuorokaudessa heinäkuussa.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Agía Nápan ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 16 | 17 | 19 | 22 | 26 | 30 | 32 | 32 | 30 | 27 | 22 | 18 | **ka.** | **24,3** |
| Vrk:n ka. alin lämpötila (°C) | 7 | 7 | 8 | 11 | 15 | 18 | 21 | 21 | 19 | 16 | 12 | 9 | **ka.** | **13,7** |
|
|  |
| Sademäärä (mm) | 62,0 | 52,0 | 42,0 | 12,0 | 9,0 | 1,0 | 0,0 | 0,0 | 0,0 | 19,0 | 43,0 | 80,0 | **Σ** | **320** |
|
|
|
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

16|  |
| --- |
| 7 |

 | 

17|  |
| --- |
| 7 |

 | 

19|  |
| --- |
| 8 |

 | 

22|  |
| --- |
| 11 |

 | 

26|  |
| --- |
| 15 |

 | 

30|  |
| --- |
| 18 |

 | 

32|  |
| --- |
| 21 |

 | 

32|  |
| --- |
| 21 |

 | 

30|  |
| --- |
| 19 |

 | 

27|  |
| --- |
| 16 |

 | 

22|  |
| --- |
| 12 |

 | 

18|  |
| --- |
| 9 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 62,0  | 52,0  | 42,0  | 12,0  | 9,0  | 1,0  | 0,0  | 0,0  | 0,0  | 19,0  | 43,0  | 80,0  |

**Lähde:**  |

Historia
--------

Agía Nápan luostari.
Agía Nápa mainitaan ensimmäistä kertaa kirjoituksissa 1300-luvulla, jolloin paikan edustalle upposi viisi laivaa. Sitä kuvaillaan puiden täyttämäksi alueeksi, ja se tunnettiin metsästäjistään. Myös paikan nimi Agía Nápa viittaa puiden täyttämään laaksoon.

1500-luvun alussa Agía Nápan rannikolla sijaitsevaan kiviluolaan perustettiin Agía Nápan luostari. Se rakennettiin tarinan mukaan paikalle, jossa paikallinen metsästäjä näki Neitsyt Marian ikonin. Myöhemmin tämä kuva katosi, mutta se löydettiin uudestaan. Tämän myötä paikasta tuli yksi pyhiinvaeltajien kohde. Luolan ympärille rakennettiin myöhemmin suurempi luostari. Agía Nápan kylä syntyi, kun alue sai ensimmäiset pysyvät asukkaansa 1700-luvun lopulla, jolloin ryhmä ihmisiä muutti alueelle Thessalonikista.

Ajan myötä Agía Nápan väestö kasvoi ja kalastuksesta tuli merkittävä elinkeino. Turismin nousu merkittäväksi elinkeinoksi alkoi 1960- ja 1970-lukujen taitteessa. Tuolloin myös yökerhoja alkoi ilmestyä yhä enemmän Agía Nápan katukuvaan.

Talous
------

Agía Nápan merkittävimpiä elinkeinoja on turismi, jonka vetovoima kasvoi 1970-luvulta lähtien koko Kyproksella. Vuosina 1976–1989 turistien määrä kasvoi koko maassa alle 2 miljoonasta lähes 14 miljoonaan vuosittaiseen kävijään. Tuolloin selkeästi suurin turistiryhmä oli englantilaiset, joiden osuus kävijöistä oli 39,9 %.

Liikenne
--------

Agía Nápan katukuvaa.
Liikkuminen Agía Nápassa on suhteellisen helppoa, sillä keskustassa on lähinnä 3–4 päätietä. Länsi-itä-suunnassa kulkee E309 eli Leofóros Nisí -valtakatu. Sen sijaan pohjois-etelä-suunnassa oleva Leofóros Archiepískopou Makáriou -valtakatu kulkee keskusaukiolta satamaan asti.

Agía Nápassa on julkinen paikallisliikenne, mutta se ei ole aina toimiva. Lisäksi Agía Nápasta on päivittäiset bussiyhteydet sekä Lárnakaan että Nikosiaan. Bussit lähtevät bussiasemalta, joka sijaitsee keskusaukion sekä sataman välillä.

Lähin kansainvälinen lentokenttä on Lárnakan kansainvälinen lentoasema. Bussi numero 711 kulkee Lárnakan sekä Agía Nápan välillä ja matka kestää noin 90 minuuttia. Suoraa yhteyttä lentokentältä Agía Nápaan ei kuitenkaan ole olemassa.

Agía Nápassa on lisäksi satama, joka on uudelleenrakennettu 2000-luvulla. Satama-alueella sijaitsee nykyisin kahviloita, ravintoloita sekä suihkulähteitä, mutta myös kalastajat kuuluvat sataman kuvaan.

Väestö
------

Vuoden 2011 väestönlaskennassa Agía Nápassa asui 3 212 asukasta. Kunnan suurin ikäryhmä oli 30–34 -vuotiaat, joita oli laskennassa 293.

Koulutus ja terveydenhoito
--------------------------

Kyproksessa koulutus on jaettu neljään osaan ja oppivelvollisuus sitoo 6–15-vuotiaita. Agía Nápan alueella sijaitsee lukuisia alakouluja, mutta korkeamman tason tutkinnot joutuu suorittamaan Famagustassa.

Agía Nápassa on sekä terveyskeskus että yksityinen vuonna 1993 perustettu sairaala.

Kulttuuri
---------

Thálassa-museo.
Turistien sesonkiaikana ja sen ulkopuolella järjestetään lukuisia erilaisia kulttuuritapahtumia. Merkittävä tapahtuma on esimerkiksi luostarissa järjestettävä Agía Nápa Festival, joka järjestetään vuosittain syyskuun lopulla.

### Nähtävyydet

Agía Nápan kolme merkittävintä nähtävyyttä ovat Kávo Gkrékon eli Kap Grecon suojeltu luontoalue, Agía Nápan luostari sekä satama. Lisäksi alueella on museoita, joista tunnetuin lienee Thálassa-museo keskustassa. Agía Nápan rajalla on vanha akvedukti, joka aikoinaan kuljetti vettä alueen luostariin sekä asutuskeskukseen. Lisäksi alueelta löytyy Makrónissoksen hautakammiot, jotka kaivettiin esiin 1990-luvun alussa. Agía Nápasta löytyy myös vesipuisto.

### Yöelämä

Baari elokuussa 2009.
Agía Nápaa on kuvailtu yöelämänsä takia muun muassa "uudeksi Ibizaksi", ja paikka nousi erityisesti 2000-luvun alussa suosituksi brittien lomanviettokohteeksi. Tämän jälkeen turistien määrä koki pienen laskun. Erityisesti vuosina 1999–2001 Agía Nápa oli Välimeren alueen suosituimpia kohteita ja paikasta tuli maailmanlaajuinen brändi. Tunnettuutta sekä turistien määrän kasvua edesauttoi muun muassa garage-musiikkityylin suosio.

Lähteet
-------

* Bryant, Sue: *Cyprus With Your Family: From the Best Family Beaches to Mountain Villages*. Frommer's, 2008. ISBN 978-0-470-72318-0. Teoksen verkkoversio. (englanniksi)
* Sheller, Mimi & Urry, John: *Tourism Mobilities: Places to Play, Places in Play*. Routledge, 2004. ISBN 0-203-34033-7. Teoksen verkkoversio. (englanniksi)

### Viitteet

1. 1 2  Αποτελέσματα Απογραφής Πληθυσμού, 2011 (Väestönlaskennan tulokset) Στατιστική Υπηρεσία της Κυπριακής Δημοκρατίας (Kyproksen tasavallan tilastokeskus).  Arkistoitu 19.10.2020. Viitattu 16.4.2018.
2. ↑  Davies, Tracey: The quiet side of Ayia Napa  15.5.2013. Independent. Viitattu 6.1.2014. (englanniksi)
3. ↑  Ayia Napa Geography napaplaza.com.  Arkistoitu 6.1.2014. Viitattu 6.1.2014. (englanniksi)
4. 1 2 3  Beaches - Agia Napa Harbour agianapa.org.  Arkistoitu 22.9.2013. Viitattu 6.1.2014. (englanniksi)
5. ↑  Bryant 2008, s. 179.
6. ↑  The World Factbook cia.gov.  Arkistoitu 26.12.2018. Viitattu 23.1.2014. (englanniksi)
7. ↑  Cyprus: Range of circumstances and region analysis chemeng.ntua.gr. Viitattu 23.1.2014. (englanniksi)
8. 1 2  Ayia Napa holiday-weather. Viitattu 6.1.2014. (englanniksi)
9. 1 2 3  Stein, Nick: Ayia Napa: The Unique History Of A Great Resort Town  22.11.2011. secrecyandprivilege.com.  Arkistoitu 6.1.2014. Viitattu 6.1.2014. (englanniksi)
10. ↑  Witt, Stephan F.: Tourism in Cyprus  25.6.1990. cyprusbybus.com. Viitattu 13.1.2014. (englanniksi)
11. 1 2 3  Bryant 2008, s. 176–177.
12. ↑  Larnaca Airport to Ayia Napa by Bus from 2.00 Euros cyprusbybus.com. Viitattu 6.1.2014. (englanniksi)
13. ↑  Population - Place of Residence, 2011 cystat.gov.  Arkistoitu 12.6.2018. Viitattu 7.1.2014. (englanniksi)
14. ↑  Schooling and Education in Cyprus angloinfo.com. Viitattu 11.1.2014. (englanniksi)
15. 1 2  Ayia Napa Region ipc-eumigration.com.  Arkistoitu 11.1.2014. Viitattu 11.1.2014. (englanniksi)
16. ↑  Culture Life - Festivities agianapa.org.  Arkistoitu 18.1.2014. Viitattu 6.1.2014. (englanniksi)
17. ↑  Museum - Historical Monuments agianapa.org.  Arkistoitu 17.7.2013. Viitattu 6.1.2014. (englanniksi)
18. ↑  Agia Napa Aquaduct agianapa.org.  Arkistoitu 29.10.2013. Viitattu 6.1.2014. (englanniksi)
19. ↑  The Makronisos Tombs agianapa.org.  Arkistoitu 22.11.2011. Viitattu 6.1.2014. (englanniksi)
20. ↑  Bryant, Sue & Shales, Melissa: *Cyprus Day By Day*, s. 42. Frommer's, 2010. ISBN 978-0-470-72137-7. Teoksen verkkoversio. (englanniksi)
21. ↑  Sheller & Urry 2004, s. 24.
22. ↑  Sheller & Urry 2004, s. 30.

Aiheesta muualla
----------------

* Kuvia tai muita tiedostoja aiheesta **Agía Nápa** Wikimedia Commonsissa

* 

* Matkaopas aiheesta Ayia Napa Wikivoyagessa (englanniksi)
* Δήμος Αγίας Νάπας. Agía Nápan kunnan verkkosivut. (kreikaksi)

Famagustan alue

|  |  |
| --- | --- |
| Kunnat(*dímos*) | Agía Nápa · Akanthoú · Derýneia · Famagusta (*Ammóchostos*) · Lefkónoiko · Lýsi · Paralímni · Sotíra |
| Yhdyskunnat(*koinótita*) | Acherítou · Áchna · Afáneia · Agía Triáda · Ágios Andrónikos Gialoúsas · Ágios Andrónikos Trikómou · Ágios Charíton · Ágios Efstáthios · Ágios Geórgios Spatharikoú · Ágios Iákovos · Ágios Ilías · Ágios Nikólaos Lefkonoíkou · Ágios Sérgios · Ágios Symeón · Ágios Theódoros Karpasías · Agkastína · Alóa · Árdana · Arnadí · Ártemi · Ássia · Avgolída · Avgórou · Bogázi · Davlós · Eftakómi · Égkomi · Flamoúdi · Frénaros · Gaïdourás · Galáteia · Galinóporni · Gastriá · Génagra · Geráni · Gialoúsa · Goúfes · Gýpsou · Kalopsída · Knódara · Koilánemos · Kóma tou Gialoú · Kómi Kepír · Kontéa · Kornókipos · Koróvia · Koúklia · Krídia · Lápathos · Leivádia Trikómou · Leonárisso · Limniá · Liopétri · Lythrágkomi · Makrásyka · Mántres Trikómou · Marátha · Marathóvounos · Melánarka · Meloúnta · Miliá · Monarká · Mousoulíta · Néta · Óvgoros · Patríki · Peristeróna · Perivólia tou Trikómou · Pigí · Platáni · Platanissós · Prasteió Mesaorías · Psyllátos · Pyrgá · Rizokárpaso · Santaláris · Sínta · Spatharikó · Strongylós · Stýlloi · Sýgkrasi · Távrou · Tziáos · Tríkomo · Trypiméni · Vasíli · Vathýlakas · Vatylí · Vitsáda · Voukolída |

Kyproksen kunnat

|  |  |
| --- | --- |
| Famagustan alue | Agía Nápa · Akanthoú · Derýneia · Famagusta (*Ammóchostos*) · Lefkónoiko · Lýsi · Paralímni · Sotíra |
| Kyrenian alue | Karavás · Kyrenia (*Kerýneia*) · Lápithos |
| Lárnakan alue | Aradíppou · Athiénou · Dromolaxiá-Meneoú · Lárnaka · Léfkara · Livádia |
| Limassolin alue | Ágios Athanásios · Germasógeia · Káto Polemídia · Limassol (*Lemesós*) · Mésa Geitoniá · Ýpsonas |
| Nikosian alue | Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (*Lefkosía*) · Stróvolos · Tséri |
| Páfoksen alue | Geroskípou · Páfos · Pégeia · Póli |